2022. aasta kergejõustiku maailmameistrivõistlused
XVIII kergejõustiku maailmameistrivõistlused toimusid 15.–24. juulil 2022 Ameerika Ühendriikide Oregoni osariigis Eugene'is. Võistlused toimusid Hayward Fieldi staadionil ning esimest korda peeti kergejõustiku maailmameistrivõistlusi USA-s. Algselt olid need kavandatud 6.–15. augustile 2021. 8. aprillil 2020 teatas World Athletics, et võistlused lükkuvad koroonapandeemia ja sellest tuleneva 2020. aasta suveolümpiamängude edasilükkamise tõttu ühe aasta võrra edasi. Rahvusvaheline Kergejõustikuliit (World Athletics) teatas võistluste korraldaja 16. aprillil 2015. Eugene valiti korraldajaks ilma tavaliselt toimuva hääletamiseta. Eugene soovis MM-i korraldajaks saada juba 2019. aastal, kuid tookord osutus valituks Doha. 11. märtsil 2022 teatas World Athletics, et individuaalaladel võidetud punktide alusel antakse välja uus võistkondliku võistluse karikas.